62017TJ0500(01)_INF
A Törvényszék (hatodik tanács) 2023. március 29‑i ítélete –Hubei Xinyegang Special Tube kontra Bizottság
(T‑500/17. RENV. sz. ügy)
„Dömping – Kínából származó egyes varrat nélküli, kör keresztmetszetű, 406,4 mm‑t meghaladó külső átmérőjű, vasból [de nem öntöttvasból] vagy acélból [de nem rozsdamentes acélból] készült csövek behozatala – Végleges dömpingellenes vám kivetése – Okozati összefüggés – Az (EU) 2016/1036 rendelet 3. cikkének (6) és (7) bekezdése – Nyilvánvaló értékelési hiba”
1.
Közös kereskedelempolitika – A dömpingmagatartásokkal szembeni védekezés – Kár – Az okozati összefüggés megállapítása – Az intézmények kötelezettségei – A dömpinggel össze nem függő tényezők figyelembevétele – E tényezőknek az okozati összefüggés megállapítására való hatása – Bírósági felülvizsgálat – Nyilvánvaló értékelési hiba – Bizonyítási teher
(2016/1036 európai parlamenti és tanácsi rendelet, 3. cikk, (6) és (7) bekezdés)
(lásd: 24–26., 37–39., 53., 58., 59., 68., 77. pont)
2.
Közös kereskedelempolitika – A dömpingmagatartásokkal szembeni védekezés – Vizsgálat – Referencia‑időszak – A vizsgálattal érintettnél hosszabb időszak – Megengedhetőség
(2016/1036 európai parlamenti és tanácsi rendelet, 6. cikk)
(lásd: 34., 35., 52. pont)
3.
Közös kereskedelempolitika – A dömpingmagatartásokkal szembeni védekezés – Dömpingellenes eljárás – A megfelelő ügyintézéshez való jog – Terjedelem
(lásd: 84. pont)
Rendelkező rész
1)
A Törvényszék a keresetet elutasítja.
2)
A Hubei Xinyegang Special Tube Co. Ltd maga viseli saját költségeit, továbbá köteles viselni az Európai Bizottság, az ArcelorMittal Tubular Products Roman SA, a Válcovny trub Chomutov a.s. és a Vallourec Deutschland GmbH részéről a Bíróság előtt a C‑891/19. P. sz. ügyben folytatott eljárásban, valamint a Törvényszék előtt a T‑500/17. és a T‑500/17. RENV. sz. ügyekben folytatott eljárásokban felmerült költségeket.